मोदी के नेतृत्व में कॉरपोरेट की सरकार
गुरु तेग बहादुर मेमोरियल हॉल में भाकपा का स्थापना दिवस मनाया गया। 90 वें स्थापना दिवस पर आयेाजित कार्यक्रम का उद्घाटन पार्टी के झंडोत्तोलन के साथ हुआ।
इसके पूर्व पार्टी के केंद्रीय कमेटी के सदस्य सूर्यपत सिंह और जिला सचिव रुचिर कुमार तिवारी ने नेतृत्व में रैली निकाली गयी। रैली कार्यालय से छहमुहान होते मेमोरियल हॉल पहुंचा, जहां सभा की गयी। कार्यक्रम की अध्यक्षता कृष्ण मुरारी दुबे ने दी। मौके पर सूर्यपत सिंह ने कहा कि सरकार पूंजिपतियों के पक्ष में कानून बना रही है।
नरेंद्र मोदी के नेतृत्व में कारपोरेट की सरकार बन गई है, जहां आम आदमी का जीवन मुश्किल हो गया है। रुचिर तिवारी ने कहा कि लाखों किसान सुखाड़ अकाल से परेशान हैं, लेकिन सरकार की ओर से कोई राहत कार्यक्रम नहीं चलाए जा रहे हैं। गरीबों की हित में चलाई जाने वाली योजनाओं की कटौती की जा रही है।
इस अवसर पर एसएन नेहरू, जितेंद्र सिंह, लल्लू सिंह, गोपाल पाठक, बद्रीनाथ सिंह, राम प्रसाद उरांव, रामजन्म सिंह आदि मौजूद थे।
मेदिनीनगर में भाकपा ने अपने स्थापना दिवस पर निकाली रैली।
hin_Deva hin_Deva hin_Deva hin_Deva hin_Deva bho_Deva